เกาหลีใต้หั่นคาดการณ์ศก.ปีนี้เหลือ 3.1% เหตุเมอร์สกระทบท่องเที่ยว-ใช้จ่าย
เกาหลีใต้หั่นคาดการณ์ศก.ปีนี้เหลือ 3.1% เหตุเมอร์สกระทบท่องเที่ยว-ใช้จ่าย
25 มิ.ย. 2558

ผู้สื่อข่าวรายงานว่า กระทรวงคลังเกาหลีใต้ปรับลดคาดการณ์การขยายตัวของเศรษฐกิจเกาหลีใต้ในปี 2558 ลงเหลือ 3.1% จากระดับ 3.8% เนื่องจากการแพร่ระบาดของไวรัสเมอร์ส (MERS) ที่ส่งผลกระทบต่อการใช้จ่ายและธุรกิจท่องเที่ยวของประเทศ
การระบาดของโรคเมอร์สทำให้การฟื้นตัวของการบริโภคได้รับผลกระทบ โดยรายได้ของห้างสรรพสินค้าต่างๆร่วงลงไปถึง 30% ในช่วง 2 สัปดาห์แรกของเดือนมิ.ย.
กระทรวงสาธารณสุขและสวัสดิการของเกาหลีใต้เปิดเผยวันนี้ว่า ยอดผู้ติดเชื้อไวรัสโรคทางเดินหายใจสายพันธุ์ตะวันออกกลาง หรือเมอร์ส (MERS) เพิ่มขึ้นอีก 1 ราย และมีผู้เสียชีวิตเพิ่มอีก 2 ราย ส่งผลให้จำนวนผู้ติดเชื้อทั้งหมดอยู่ที่ 180 ราย และยอดผู้เสียชีวิตอยู่ที่ 29 ราย